Legal Document

Category: 695

Text:
1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 209 της 13/21 Δεκ. 1963  (ΦΕΚ Α΄ 225)  Περί θέσεως εν ισχύϊ του υπό του Ν.Δ. 4104/60 προβλεπομένου Κανονισμού περί βαρέων και ανθυγιεινών επαγγελμάτων και περί ενισχύσεως των εσόδων του Ι.Κ.Α. Λαβόν υπ' όψιν: 1.Τας διατάξεις της παρ. 2 του άρθρ. 1 του Νόμ. 2054/1952, των άρθρ. 33 και 35 του Ν.Δ. 2961/ 1954, ως τροποποιηθέντα ισχύουν νυν κλπ.  2.Την υπ' αριθ. 472/1963 απόφασιν του Δ. Συμβουλίου του Ιδρύματος Κοινωνικων Ασφαλίσεων (Ι.Κ.Α.) υποβληθείσαν δια της υπ' αριθ. 101964/ 31.12.63 αναφοράς του Ι.Κ.Α. προς το Υπουργείον Εργασίας. 3.Την υπ' αριθ. 10407/17.10.63 αναφοράν της Γενικής Συνομοσπονδίας Εργατών Ελλάδος προς το Δ.Σ. του Ι.Κ.Α. 4.Εισήγησιν του κ. Υπουργού Εργασίας περί θέσεως εν ισχύϊ του υπό των διατάξεων του δευτέρου εδαφίου της παρ. 2 του άρθρ. 5 του Ν.Δ. 4104/1960 προβλεπομένου Κανονισμού περί βαρέων και ανθυγιεινών επαγγελμάτων και περί της ανάγκης ενισχύσεως των εσόδων του Ι.Κ.Α. δια την αντιμετώπισιν των επιβαρύνσεων εκ της εφαρμογής του τοιούτου Κανονισμού. 5.Οικονομικοαναλογιστικήν μελέτην επί του Κανονισμού περί βαρέων και ανθυγιεινών επαγγελμάτων, αποφασίζει: 1.«Από 1ης Ιαν. 1966 αποτελεί πόρον του Κλάδου Συντάξεων του ΙΚΑ ποσοστόν 70% της υπό των παρ. 1 και 2 του άρθρ. 1 του Νόμ. 2054/52 προβλεπομένης και καθοριζομένης ειδικής εισφοράς, μειουμένου επίσης από της αυτής ημερομηνίας και κατά το αυτό ποσοστόν του ποσού, του, κατά τας κειμένας διατάξεις μεταφερομένου εκ του ΙΚΑ, εις πίστωσιν του Οργανισμού Απασχολήσεως και Ασφαλίσεως Ανεργίας, δια τον Ειδικόν Λογαριασμόν του Νομ. 2054/52». Η παρ. 1 αντικατεστάθη ως άνω δια της παρ. 17 άρθρ. 16 Νόμ. 4497/1966 (ανωτ. σελ.70, 68). 2.Από 1ης Ιαν. 1964 αυξάνεται κατά 1,5% η υπέρ του Κλάδου Συντάξεων του Ι.Κ.Α. εισφορά των_ ησφαλισμένων, των απασχολουμένων εις ειδικότητας αναφερομένας εις τον Κανονισμόν «περί βαρέων και ανθυγιεινών επαγγελμάτων». 3.Εκ των κατά την 31.12.63, αποθεματικών του παρά τω Οργανισμώ Απασχολήσεως και Ασφαλίσεως Ανεργίας Ειδικού Λογαριασμού Νομ. 2054/1952, ποσόν δραχ. 60.000.000 μεταφέρεται εις πίστωσιν του Κλάδου Συντάξεων του Ι.Κ.Α., μέχρι 31 Ιαν. 1964, το βραδύτερον. Η παρούσα κυρωθήσεται νομοθετικώς. (Αντί της σελ. 144,61(α) Σελ. 144,61(β) 296 – 025 Βαρέα και ανθυγιεινά επαγγέλματα 15Β.Γ.ζ.1